CELEX: 62016CN0325
Language: lv
Date: 2016-06-09 00:00:00
Title: Lieta C-325/16: Lūgums sniegt prejudiciālu nolēmumu, ko 2016. gada 9. jūnijā iesniedza Tribunal Supremo (Spānija) – Industrias Químicas del Vallés, S.A./Administración General del Estado un Sapec Agro, S.A.

22.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 305/16
            
         Lūgums sniegt prejudiciālu nolēmumu, ko 2016. gada 9. jūnijā iesniedza Tribunal Supremo (Spānija) – Industrias Químicas del Vallés, S.A./Administración General del Estado un Sapec Agro, S.A.
   
   (Lieta C-325/16)
   (2016/C 305/23)
   Tiesvedības valoda – spāņu
   
      Iesniedzējtiesa
   
   
      Tribunal Supremo
   
   
      Pamatlietas puses
   
   
      Kasācijas sūdzības iesniedzēja: Industrias Químicas del Vallés, S.A.
   
   
      Pārējās puses: Administración General del Estado un Sapec Agro, S.A.
   
   
      Prejudiciālie jautājumi
   
   
               1)
            
            
               Vai termiņš, kas Direktīvā 2010/28/ES (1) paredzēts tās 3. panta 1. punktā rodamajā vārdkopā “līdz 2010. gada 31. decembrim” un 3. panta 1. punkta otrajā daļā rodamajā vārdkopā “līdz šim termiņam”, kurā arī domāts 2010. gada 31. decembris, saistībā ar Direktīvas 2010/28/ES preambulas 8. apsvērumā minēto sešu mēnešu termiņu, ir obligāts termiņš, ņemot vērā 1991. gada 15. jūlija Direktīvā 91/414/EEK (2) noteiktajā sistēmā paredzētās aizsardzības mērķi, kura dēļ dalībvalstis to nevar pagarināt, un tādējādi tas tiek aprēķināts tikai šajā direktīvā?
            
         
               2)
            
            
               Gadījumā, ja tiktu nospriests, ka minēto termiņu var pagarināt, vai lēmums par šādu pagarināšanu ir jāpieņem, neievērojot kādu konkrētu kārtību, kādā tas jālūdz vai jāpieņem, vai arī dalībvalstīm – ņemot vērā, ka šis jautājums ietilpst to kompetencē – par to jālemj saskaņā ar saviem tiesību aktiem tāpēc, ka tās ir direktīvas 3. panta 1. punktā paredzētā procesuālā kārtības adresātes?
            
         
      (1)  Komisijas 2010. gada 23. aprīļa Direktīva 2010/28/ES, ar ko groza Padomes Direktīvu 91/414/EEK, lai tajā iekļautu metalaksilu kā darbīgo vielu (OV 2010, L 104, 57. lpp.).
   
      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV 1991, L 230, 1. lpp.; Īpašais izdevums latviešu valodā, 3. nod., 11. sēj., 332. lpp.).